*KÚPNA ZMLUVA č. 184/2018*

*uzavretá v zmysle § 588 a nasl. z. č. 40/1964 Zb. Občiansky zákonník (ďalej v texte zmluvy len „OZ”) a § 5 zák. č. 182/1993 Z.z. o vlastníctve bytov a nebytových priestorov v platnom znení medzi týmito zmluvnými stranami*

**Predávajúci:**

**SimKor s. r. o.**

Zastúpený: **Miloš Šimek – konateľ, Ing. Milan Korgo - konateľ**

Sídlo : Trate mládeže 9/A, 969 01 Banská Štiavnica

Zápis : Obchodný register OS Banská Bystrica, oddiel Sro, vložka č. 3980/S

IČO : 36 014 354

DIČ : 2020066180

IČ DPH : SK2020066180

Bankové spojenie: Všeobecná úverová banka, a.s., pobočka Žiar nad Hronom

Číslo účtu: SK18 0200 0000 0029 2551 8556

*(ďalej v texte zmluvy aj ako* ***„predávajúci”****),*

**a**

**Kupujúci:**

**Obec Tekovské Nemce**

So sídlom: Tekovská č. 405, 966 54 Tekovské Nemce

v zastúpení: **Ing. Erika Valkovičová, starosta obce**

IČO: 00 321 044

DIČ : 2021111488

Bankové spojenie: Všeobecná úverová banka, a.s.

Číslo účtu: SK08 0200 0000 0000 0252 4422

*(ďalej v texte zmluvy aj ako* ***„kupujúci”*** *a spolu s predávajúcim aj ako* ***„zmluvné strany“****)*

*a ktorí prehlasujú, že sú v celom rozsahu spôsobilí na právne úkony a ich spôsobilosť nie je obmedzená, podľa § 588 Občianskeho zákonníka a § 5 zákona č. 182/1993 Z. z. o vlastníctve bytov a nebytových priestorov, v znení neskorších prepisov túto*

***kúpnu zmluvu:***

*(ďalej len „****zmluva****“)*

***I.***

***Predmet zmluvy***

1. Predávajúci sa zaväzuje previesť vlastnícke právo k predmetu kúpy definovanému v tejto kúpnej zmluve na kupujúceho za podmienok stanovených v tejto kúpnej zmluve a kupujúci sa zaväzuje uhradiť kúpnu cenu predávajúcemu za podmienok stanovených v tejto kúpnej zmluve.

2. Predávajúci je vlastníkom nasledovných nehnuteľností :

1. Stavba súpisné číslo 77, bytový dom − 12 b.j., zapísaná na liste vlastníctva č. 3265, katastrálne územie Tekovské Nemce, obec Tekovské Nemce, okres Zlaté Moravce v spoluvlastníckom podiele 1/1, nachádzajúca sa na pozemku KN-C parcela č. 852, zastavaná plocha a nádvorie o výmere 347 m2, zapísaný na liste vlastníctva č. 890, katastrálne územie Tekovské Nemce, obec Tekovské Nemce, okres Zlaté Moravce (ďalej len „bytový dom“).

3. Predávajúci postavil s bytovým domom aj súvisiacu technickú vybavenosť a to :

SO 02 Miestna komunikácia, odstavné a spevnené plochy – I.etapa

SO 04.1 Rozšírenie vodovodného radu

Vodovodná prípojka

SO 05 Prípojka kanalizácie

SO 06 Prípojka dažďovej kanalizácie (z bytového domu)

SO 07 Elektrická prípojka NN

4. Bytový dom a technická vybavenosť boli postavené na základe stavebného povolenia č. 1032/2015 SP-4/2016 zo dňa 14.06.2016, rozhodnutia č. 222/2017 ZRS 3/2017 zo dňa 12.04.2017 na zmenu stavby pred jej dokončením, rozhodnutia č. OU–ZM–OSZP–2016/001860–004 PZ zo dňa 14.12.2016, stavebného povolenia č. OcÚ 833/2017 SP-MK/1 zo dňa 15.12.2017 a skolaudované kolaudačným rozhodnutím č. 39/2018 (838/2017) KR 1/2018 dňa 29.01.2018, rozhodnutím č. OU-ZM-OSZP-2017/001756-004 PZ zo dňa 19.12.2017 a kolaudačným rozhodnutím č. OcÚ 839/2017 KR-MK1/2018 DS dňa 11.01.2018.

5. Byty v bytovom dome sú zhotovené v bežnom štandarde v súlade so zákonom č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. a v súlade so zákonom č. 150/2013 Z. z o Štátnom fonde rozvoja bývania.

6. Súčasťou bytov je ich vnútorné vybavenie a to: kuchynská linka, elektroplynový sporák, rozvody elektrickej inštalácie od elektromeru, rozvody vykurovania od plynového kotla, rozvody vody /SV a TÚV/ od zvislých rozvodov, rozvody plynu od plynomeru, rozvody kanalizácie od zvislých rozvodov a k nim príslušné zariaďovacie predmety, zásuvka STA /zvod spoločnej televíznej antény/, zvonček.

7. Na účely tejto kúpnej zmluvy sa byty v bytovom dome a technická vybavenosť súhrnne označujú aj ako „predmet kúpy“.

***II.***

***Určenie a popis spoločných častí a spoločných zariadení domu***

1. S vlastníctvom bytu je spojené aj spoluvlastníctvo spoločných častí a spoločných zariadení domu a príslušenstva.

2. Spoločnými časťami domu sú časti domu, nevyhnutné na jeho bezpečnosť a podstatu a sú určené na spoločné užívanie, najmä základy domu, strechy, chodby, obvodové múry, priečelia, vchody, schodištia, spoločné terasy, podkrovia, povaly, vodorovné nosné a izolačné konštrukcie a zvislé nosné konštrukcie.

3. Spoločnými zariadeniami domu sú zariadenia, ktoré sú určené na spoločné užívanie a slúžia výlučne tomuto domu, a to aj v prípade, ak sú umiestnené mimo domu. Takýmito zariadeniami sú najmä : spoločné televízne antény, bleskozvod, vodovodné, teplonosné, kanalizačné, elektrické, telefónne a plynové domové prípojky.

***III.***

***Kúpna cena***

1. Zmluvné strany sa dohodli na kúpnej cene za predmet kúpy vo výške **679 616,70 €** (slovom: šesťstosedemdesiatdeväťtisícšesťstošestnásť EUR 70/100). Kúpna cena na jednotlivé položky predmetu kúpy je rozpočítaná nasledovne :

|  |  |  |
| --- | --- | --- |
| Objekt | Cena bez DPH | Cena s DPH |
| Bytový dom - 12 b.j., súp. č. 77 | 491 166,70 € | 589 400,00 € |
| SPOLU | **491 166,67 €** | **589 400,00 €** |

z toho : Bytový dom - 12 b.j., súp. č. 77

|  |  |  |
| --- | --- | --- |
| **Byt č.** | **Cena bez DPH** | **Cena s DPH** |
| 1 | 38 386,75 € | 46 064,10 € |
| 2 | 24 531,66 € | 29 437,99 € |
| 3 | 38 386,75 € | 46 064,10 € |
| 4 | 24 531,66 € | 29 437,99 € |
| 5 | 47 611,13 € | 57 133,36 € |
| 6 | 44 010,28 € | 52 812,34 € |
| 7 | 47 611,13 € | 57 133,36 € |
| 8 | 44 010,28 € | 52 812,34 € |
| 9 | 47 322,18 € | 56 786,61 € |
| 10 | 43 721,33 € | 52 465,60 € |
| 11 | 47 322,18 € | 56 786,61 € |
| 12 | 43 721,33 € | 52 465,60 € |

Cena technickej vybavenosti :

|  |  |  |
| --- | --- | --- |
| Objekt | Cena bez DPH | Cena s DPH |
| **SO 02 Miestna komunikácia, odstavné a spevnené plochy – I. etapa** | **31 368,30 €** | **37 641,96 €** |
| *Miestna komunikácia* | *12 284,12 €* | *14 740,94 €* |
| *Odstavné plochy* | *18 035,39 €* | *21 642,47 €* |
| *Spevnené plochy* | *1 048,79 €* | *1 258,55 €* |
| **SO 04.1 Rozšírenie vodovodného radu** | **12 665,60 €** | **15 198,72 €** |
| *Vodovodná prípojka* | *2 539,56 €* | *3 047,47 €* |
| *Rozšírenie vodovodného radu* | *10 126,04 €* | *12 151,25 €* |
| **SO 05 Prípojka kanalizácie** | **18 955,91 €** | **22 747,10 €** |
| *Prípojka splaškovej kanalizácie* | *1 019,54 €* | *1 223,45 €* |
| *Čistiareň odpadových vôd* | *17 936,37 €* | *21 523,65 €* |
| **SO 06 Prípojka dažďovej kanalizácie**  **(z bytového domu)** | ***11 201,80 €*** | ***13 442,16 €*** |
| **SO 07 Elektrická prípojka NN** | **988,97 €** | **1 186,76 €** |
| **SPOLU** | **75 180,58 €** | **90 216,70 €** |

2. Kúpna cena dohodnutá v odseku 1 je záväzná a konečná a kupujúci nehnuteľnosti za dohodnutú konečnú a nemennú kúpnu cenu kupuje do výlučného vlastníctva.

3. Kúpna cena za jednotlivé byty špecifikovaná v odseku 1 nezahŕňa cenu za prislúchajúci spoluvlastnícky podiel na spoločných zariadeniach bytového domu, ktoré nie sú jeho stavebnou súčasťou, príslušenstve bytového domu a pozemku pod domom.

4. Časť kúpnej ceny za bytový dom vo výške **206 290,00 €** bude uhradená na účet predávajúceho uvedený v záhlaví tejto zmluvy po písomnej výzve predávajúceho z prostriedkov poskytnutých Ministerstvom dopravy a výstavby Slovenskej republiky podľa zákona č. 443/2010 Z. z.

5. Časť kúpnej ceny za bytový dom vo výške **383 110,00 €** bude uhradená na účet predávajúceho uvedený v záhlaví tejto zmluvy na základe vystavenej faktúry predávajúcim z úveru poskytnutého Štátnym fondom rozvoja bývania podľa zákona č. 150/2013 Z. z.

6. Časť kúpnej ceny za technickú vybavenosť, na ktorú sa požaduje dotácia: SO 02 časť Miestna komunikácia vo výške **9 550,00 €**, SO 02 časť Odstavné plochy vo výške **4 280,00 €**, SO 04.1 Rozšírenie vodovodného radu, vodovodná prípojka vo výške **7 150,00 €**, SO 05 časť Prípojka splaškovej kanalizácie a SO 06 časť Prípojka dažďovej kanalizácie (z bytového domu) vo výške **9 420,00 €**, SO 05 časť Čistiareň odpadových vôd vo výške **14 000,00 €**,(Celkovo vo výške **44 400,00 €**) bude uhradená na účet predávajúceho uvedený v záhlaví tejto zmluvy po písomnej výzve predávajúceho z prostriedkov poskytnutých Ministerstvom dopravy a výstavby Slovenskej republiky podľa zákona č. 443/2010 Z. z.

7. Časť kúpnej ceny za technickú vybavenosť: SO 02 časť Miestna komunikácia vo výške **5 190,94 €**, SO 02 časť Odstavné plochy vo výške **17 362,47 €**, SO 04.1 Rozšírenie vodovodného radu, vodovodná prípojka vo výške **8 048,72 €**, SO 05 časť Prípojka splaškovej kanalizácie a SO 05 časť Prípojka dažďovej kanalizácie z bytového domu vo výške **5 245,61 €**, SO 05 časť Čistiareň odpadových vôd vo výške **7 523,65 €**, (Celkovo vo výške **43 371,39 €**) bude uhradená na účet predávajúceho po písomnej výzve predávajúceho z prostriedkov kupujúceho.

8. Časť kúpnej ceny za technickú vybavenosť, na ktorú sa dotácia nepožaduje: SO 02 časť Spevnené plochy vo výške **1 258,55 €**, SO 07 Elektrická prípojka NN vo výške **1 186,76 €**, (Celkovo vo výške **2 445,31** **€**) bude uhradená na účet predávajúceho po písomnej výzve predávajúceho z prostriedkov kupujúceho.

9. Kúpnu cenu uhradí kupujúci predávajúcemu bankovým prevodom na účet predávajúceho číslo SK 18 0200 0000 0029 2551 8556, a to najneskôr do 30 dní po vykonaní výzvy predávajúcim, pričom za deň úhrady sa považuje deň pripísania platby v prospech účtu predávajúceho.

10. V prípade, ak kupujúci neuhradí kúpnu cenu riadne v dojednanej výške a lehote splatnosti, predávajúci a kupujúci sa v spojitosti s ust. §-u 48 ods. 1 Obč. zák. dohodli, že predávajúci má v tomto prípade na základe dohody účastníkov právo od uzatvorenej kúpnej zmluvy jednostranne písomne odstúpiť. Podľa §-u 48 ods. 2 Obč. zák. sa jednostranným odstúpením zo strany predávajúceho kúpna zmluva od začiatku zrušuje.

***IV.***

***Nadobudnutie vlastníckeho práva***

1. Kupujúci nadobudne vlastnícke právo k nehnuteľnosti dňom právoplatnosti rozhodnutia o povolení vkladu do katastra nehnuteľností Okresným úradom Zlaté Moravce, Katastrálny odbor, pričom návrh na vklad do katastra je zmluvnými stranami považovaný za spoločný právny úkon, ktorý nemôže vykonať len jedna zmluvná strana pod hrozbou jeho neplatnosti.
2. Poplatok za vklad vlastníckeho práva do katastra nehnuteľností v prospech kupujúceho uhradí po dohode zmluvných strán kupujúci.
3. Účastníci zmluvy žiadajú, aby sa podľa tejto zmluvy po povolení vkladu vlastníckeho práva do katastra nehnuteľností vykonali v katastri nehnuteľností Okresného úradu Zlaté Moravce, Katastrálny odbor  zápisom na **LV č. 890** k. ú. Tekovské Nemce príslušné zmeny.

4. Predávajúci vyhlasuje a ručí, že kupujúcemu nezatajil žiadne skutočnosti ohľadne stavu nehnuteľnosti, ktoré by mohli mať zásadný vplyv na vôľu kupujúceho uzavrieť zmluvu.

5. Zmluvné strany sa zaväzujú poskytnúť si všetku potrebnú súčinnosť v prípade, ak podľa požiadaviek katastra bude pre uskutočnenie prevodu vlastníckeho práva k nehnuteľnosti v prospech kupujúceho potrebné urobiť v tejto zmluve akékoľvek opravy, zmeny, odstrániť zrejmé chyby v písaní alebo počítaní, prípadne bude potrebné k tejto zmluve vyhotoviť dodatok.

6. Návrh na vklad vlastníckeho práva súvisiaci s uzavretím zmluvy je zmluvnými stranami považovaný za spoločný právny úkon, ktorý môžu vziať späť zmluvné strany opäť iba spoločne. Návrh na vklad do katastra nehnuteľností k predmetu tejto zmluvy v prospech kupujúceho bude podaný v zmysle platných právnych predpisov.

7. Zmluvné strany berú na vedomie, že podpísaním zmluvy sú svojimi zmluvnými prejavmi viazaní až do rozhodnutia správy katastra o povolení alebo zamietnutí vkladu práv podľa podmienok zmluvy.

***V.***

***Vyhlásenia a Technický stav domu a bytov***

1. Predávajúci vyhlasuje, že na prevádzaných nehnuteľnostiach neviaznu žiadne iné ťarchy, vecné bremená ani iné obmedzenia prevodu vlastníckeho práva, na ktoré by mal kupujúcich osobitne upozorniť. Zároveň sa zaväzuje zriadiť v prospech Štátneho fondu rozvoja bývania záložné právo, slúžiace na zabezpečenie úhrady kúpnej ceny bytového domu a technickej vybavenosti kupujúcim.
2. Predávajúci upozorňuje kupujúceho, že na predávaných nehnuteľnostiach bude zriadené záložné právo v prospech Všeobecnej úverovej banky, a.s. Mlynské nivy 1, 829 90 Bratislava 25. Toto záložné právo bude uvoľnené okamžite po získaní prostriedkov zo Štátneho fondu rozvoja bývania a Ministerstva dopravy a výstavby Slovenskej republiky.
3. Kupujúci vyhlasuje, že pred uzavretím tejto zmluvy sa oboznámil so stavom bytového domu a technickej vybavenosti, ich stav je mu dobre známy.
4. Predávajúci sa týmto kupujúcemu zaväzuje a ručí, že do doby, kedy predávajúci bude na príslušnom katastrálnom odbore platne vedený ako vlastník prevádzaných nehnuteľností nebudú nehnuteľnosti zaťažené záložným právom okrem záložného práva uvedeného v ods. 1. a 2. tohto článku zmluvy

5. Predávajúci týmto vyhlasuje a ručí, že:

5.1. je výlučným vlastníkom nehnuteľnosti, a túto nadobudol v súlade s platnými právnymi predpismi Slovenskej republiky s tým, že žiaden subjekt, tretia osoba si neuplatňuje a ani v budúcnosti si akýmkoľvek spôsobom nemôže uplatňovať akékoľvek nároky k nehnuteľnosti alebo jej časti;

5.2. neutajuje žiadne jemu známe vady na nehnuteľnosti, že nie je žiadnym spôsobom obmedzené jeho právo s nehnuteľnosťou disponovať a že na nej, ku dňu podpisu tejto zmluvy neviaznu a nebudú viaznuť žiadne vecné bremená, obmedzenia prevodu tohto predmetu zmluvy, ani iné práva tretích osôb ( napr. nájomné práva, podnájomné práva, právo doživotného užívania, predkupné práva atď. ) okrem tých, ktoré sú uvedené v bode 1.,2 tohto článku zmluvy;

5.3 nemá žiadne splatné finančné záväzky vo vzťahu k akýmkoľvek daňovým, colným alebo iným orgánom štátnej správy a územnej samosprávy, na základe ktorých by na nehnuteľnosti, alebo na akejkoľvek jej časti vznikla, alebo mohla vzniknúť ťarcha;

5.4. nemá vedomosť o žiadnych žalobách, súdnych sporoch alebo iných nárokoch, procesoch, požiadavkách, vyšetrovaniach, rozhodcovských konaniach alebo iných zatiaľ neukončených konaniach, alebo konaniach, ktoré by podľa vedomia predávajúceho hrozili ohľadom nehnuteľnosti, vrátane akýchkoľvek vykonávacích konaní;

5.5. nemá vedomosť o tom, že by ohľadom nehnuteľnosti boli vznesené reštitučné nároky, mimosúdne rehabilitácie, súdne alebo akékoľvek iné správne konania;

5.6. neuzavrel a neuzavrie žiadne písomné alebo ústne zmluvy a dohody, ktoré by mohli obmedziť alebo ovplyvniť výkon budúcich vlastníckych práv kupujúceho k nehnuteľnosti, budúcu držbu a užívanie nehnuteľnosti alebo prevod vlastníckeho práva k nehnuteľnosti z predávajúceho na kupujúceho, neposkytol a neposkytne na zmluvnom základe alebo mlčky užívacie práva žiadnej tretej osobe, nepodpísal a nepodpíše kúpnu zmluvu resp. zmluvu o prevode vlastníckeho práva so žiadnou treťou osobou a že neudelil a neudelí plnomocenstvo, príkaz ani mandát žiadnej tretej osobe, aby takúto kúpnu zmluvu, alebo iné písomné dojednanie vo vzťahu k nehnuteľnosti a návrh na vklad vlastníckeho práva do katastra nehnuteľností s treťou osobou podpísala za predávajúceho;

6. Ak ktorákoľvek zo zmluvných strán poruší ktorékoľvek vyhlásenie alebo záväzok podľa tejto zmluvy, ktoré by malo za následok podstatné porušenie tejto zmluvy, majú zmluvné strany za to, že takýto úkon je v rozpore s dobrými mravmi s následkami jeho absolútnej neplatnosti (§ 39 Občianskeho zákonníka).

7. Predávajúci a kupujúci v súvislosti s prehláseniami a záväzkami uvedenými v tejto zmluve vzájomne prehlasujú, že majetkový prospech, ktorý nadobudnú plnením zo zmluvy budú nadobúdať v dobrej viere a preto právny úkon daný zmluvou nebude v budúcnosti odporovateľný. To sa týka aj ustanovenia § 42a zákona č. 40/1964 Zb., pričom prípadnej tretej strane, ktorá by chcela právnemu úkonu danému zmluvou odporovať, napadnutá strana preukáže, že nemohla ani pri náležitej starostlivosti poznať úmysel dlžníka ukrátiť svojho veriteľa.

8. Predávajúci sa zaväzuje, že:

a) predmet zmluvy odpredáva bez nároku na zabezpečenie náhradného ubytovania zo strany kupujúceho;

b) k predmetu zmluvy nie sú a nebudú uzatvorené žiadne nájomné zmluvy či uskutočnené iné úkony, ktorými by sa zriadilo právo užívať nehnuteľnosť v prospech tretích osôb zo strany predávajúceho;

c) poskytne bezodkladne súčinnosť pri prehlasovaní energií z predávajúceho na kupujúceho;

d) predmet tejto zmluvy bude až do dňa jeho odovzdania kupujúcemu opatrovaný tak, aby bol udržaný v obývateľnom stave, zodpovedajúcom stavu v deň podpísania tejto zmluvy.

***VI.***

***Správa domu***

1. Zmluvné strany sa dohodli, že predávajúci odovzdá nehnuteľnosť s príslušenstvom kupujúcemu najneskôr piaty deň nasledujúci po dni vyplatenia celej kúpnej ceny v prospech predávajúceho. Ak tak neurobí, zaväzuje sa predávajúci uhradiť kupujúcemu zmluvnú pokutu vo výške 15,00 € denne za každý čo i len začatý deň omeškania s odovzdaním bytového domu a technickej vybavenosti.
2. Odovzdanie nehnuteľností sa uskutoční na základe písomného preberacieho protokolu, ktorý podpíšu obidve zmluvné strany, a v ktorom bude uvedené:
   1. stav, v akom sa nachádza nehnuteľnosť v čase ich prevzatia kupujúcim;
   2. stav vodomerov, elektrických hodín a všetkých iných meračov, ktoré patria k nehnuteľnosti;
   3. iné skutočnosti, ktorých vyznačenie požaduje niektorá zo zmluvných strán;
   4. dátum a miesto vyhotovenia protokolu a podpisy zmluvných strán;
   5. súčasťou protokolu bude prehlásenie predávajúceho o úhrade aktuálnych záväzkov ku dňu protokolárneho prevzatia a záväzok predávajúceho, že znáša akékoľvek náklady za plnenia vzniknuté do času užívania nehnuteľnosti.

***VII.***

***Odstúpenie od zmluvy***

1. Zmluvné strany môžu odstúpiť od tejto zmluvy len z dôvodov stanovených v tejto zmluve, prípadne zo zákonných dôvodov.
2. V prípade, ak dôjde k odstúpeniu od tejto zmluvy z  dôvodov dohodnutých v tejto zmluve, zmluvné strany sú povinné do 3 (slovom: troch) pracovných dní odo dňa doručenia písomného odstúpenia od zmluvy druhej zmluvnej strane vrátiť si vzájomne poskytnuté plnenia podľa tejto zmluvy.
3. Odstúpenie od zmluvy ktoroukoľvek zmluvnou stranou musí byť písomné a zaslané doporučene na adresu druhej zmluvnej strany. V odstúpení musí byť uvedený dôvod odstúpenia. V prípade pochybnosti platí, že odstúpenie bolo doručené druhej zmluvnej strane na tretí deň po odovzdaní na poštovú prepravu. Odstúpením od zmluvy nezaniká nárok na zmluvnú pokutu.
4. Ustanoveniami o zmluvnej pokute uvedenými v tejto zmluve nie je dotknutý nárok zmluvných strán na náhradu škody, a to v plnej výške.

***VIII.***

***Záverečné ustanovenia***

### Zmluva predstavuje jediný a úplný dohovor zmluvných strán ohľadne predmetu zmluvy, pričom ako taká v celom rozsahu nahrádza všetky prípadné predchádzajúce ústne i písomné dohovory ohľadne otázok dotýkajúcich sa predmetu zmluvy.

2. Zmluva, ako aj právny vzťah ňou založený, sa spravuje platným právnym poriadkom Slovenskej republiky.

1. Zmluvné strany sa dohodli, že ich práva a povinnosti vyplývajúce z tejto zmluvy prechádzajú v plnom rozsahu na ich prípadných právnych nástupcov.
2. Zmluvné strany sa dohodli, že v prípade zmeny ich adresy trvalého bydliska ako adresy pre doručovanie písomností sú povinné sa navzájom informovať a to písomne do 10 dní odo dňa tejto zmeny.
3. V prípade pochybností, ak písomnosť nemožno druhej zmluvnej strane doručiť, uloží sa písomnosť na pošte a považuje sa za doručenú dňom, keď bola uložená na pošte, i keď sa o tom druhá zmluvná strana nedozvedela.
4. Pokiaľ z kontextu zmluvy nevyplýva niečo iné, slová v jednotnom čísle zahŕňajú aj ich množné číslo a naopak.
5. Otázky, ktoré vyplývajú z právneho vzťahu založeného zmluvou, ak ich zmluva výslovne neupravuje, sa riadia príslušnými ustanoveniami Občianskeho zákonníka a ostatných platných právnych predpisov Slovenskej republiky, ktoré sú obsahom a účelom najbližšie obsahu a účelu zmluvy.
6. Platnosť právnych úkonov smerujúcich k zmene alebo zániku zmluvy je podmienená ich písomnou formou.
7. Účastníci zmluvy, ktorých totožnosť bola zistená zákonným spôsobom, výslovne prehlasujú, že táto zmluva je im zrozumiteľná, bola vyhotovená podľa ich slobodnej vôle, neuzatvárajú ju v tiesni ani pod nátlakom, dôkladne si ju prečítali a porozumeli jej obsahu a na znak súhlasu s ňou ju podpisujú.
8. Zmluva sa vyhotovuje v ôsmich rovnopisoch, z ktorých každá zmluvná strana obdrží min. jeden rovnopis.
9. Táto zmluva nadobúda platnosť dňom podpisu obidvomi zmluvnými stranami a účinnosť nadobúda v súlade s ustanoveniami § 47a a násl. Občianskeho zákonníka v znení neskorších zmien a doplnkov, dňom nasledujúcim po dni jej zverejnenia.
10. Neoddeliteľnou súčasťou tejto zmluvy sú nasledovné prílohy:

Príloha č. 1 Opis bytov

Príloha č. 2 Opis technickej vybavenosti

Príloha č. 3 Výkresová časť – Pohľady a pôdorysy objektov

Príloha č. 4 List vlastníctva č. 3265

***Predávajúci:*** ***Kupujúci:***

***SimKor s.r.o. Obec Tekovské Nemce***

*podpis : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*meno : Ing. Milan Korgo, konateľ meno : Ing. Erika Valkovičová, starostka*

*dátum : dátum :*